
בתוקף סמכותה לפי סעיפים 68 ו-88 לתקנון המועצות המקומיות (יהודה והשומרון), התשמ"א-1981, מתקינה המועצה המקומית אלפי מנשה חוק עזר זה: -

1. 	בחוק עזר זה -
"מדד" - מדד המחירים לצרכן המתפרסם על ידי הלשכה המרכזית לסטטיסטיקה לגבי כל חודש וחודש;
"מועצה מקומית" - המועצה המקומית אלפי מנשה;

2. 	א.	סכומי האגרות ההיטלים והתשלומים האחרים, לפי הענין, שהוטלו על ידי המועצה יועלו ב- 1 בכל חודש (להלן - יום ההעלאה), לפי שיעור עליית המדד מן המדד שפורסם לאחרונה לפני יום ההעלאה הקודם, שיראו אותו כמדד היסודי.
ב.	סכום מוגדל כאמור בסעיף קטן (א) יעוגל לשקל השלם הקרוב ביותר.
ג.	ראש המועצה המקומית יפרסם בבנין המועצה המקומית רשימות בדבר שיעורי האגרות ההיטלים והתשלומים כפי שהם מוגדלים עקב עליית המדד, והעתק ההודעה יופקד במשרדי הממונה.

3. 	על אף האמור בסעיף 2 (א) תהיה ההעלאה ב- 1 בחודש שלאחר פרסום חוק עזר זה (להלן - ים ההעלאה הראשון) לפי שיעור עליית המדד מן המדד, שפורסם לחודש אפריל 1986, עד המדד שפורסם לאחרונה לפני יום ההעלאה הראשון.


שלמה קטן
ראש המועצה המקומית 
אלפי מנשה

נתאשר,  2.5.1986

שלמה עמר, הממונה





